ru de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk hbs_cyr ru en mk mk bg mk ru mk mk mk mk mk mk mk mk mk mk mk mk mk mk mk mk bg uk ru fr mk mk ru mk mk mk ru mk mk mk ru mk mk mk ru mk bg mk ru mk mk ru ba hbs_cyr ru hbs_cyr ru hbs_cyr mk mk mk mk zh mk en ru mk mk mk
Наш тест: Kymco Xciting 300 Ri
MK мотоциклисти на меѓународни трки
Wow. Ова беше првото што ми помина низ главата по тест возењето на Kymco Xciting 300 Ri. Најголемата Тајванска фабрика за скутери повторно одлично си ја завршила работата со серијата Xciting во која се вградени агрегати со директно вбризгување со зафатнина од 270 и 499цц. Двата модела се достапни во две верзии - стандардна и R верзија, која ја добивме на тест.
Визуелно, тристотката не се разликува во ништо од својот постар брат, а разликата од стандардната до R верзијата е во колор шемата, затемнетиот визир како и ротирачките дискови на кочниците.
И додека сме кај визуелниот дел, по скутерот се сврте секој минувач кој го поминав по пат, тој делува моќно, ново, скапо. Доволно е да му дозволите на човекот да го разгледа одблизу и нема потреба да му појаснувате дека не се работи за кинески скутер. Концептот на новиот Xciting е фокусиран на модерниот градски живот - брз, динамичен и со висок стил. Дизајнерите го споиле модерното со функционалното, па веднаш е забележлива агресивната предницата со лед диоди кои освен што изгледаат добро, ја подобруваат и безбедноста.
Диоди на позиција и на жмигавци, инструмент табла на која ги има сите можни мерачи (од сензор за ногарка, до индикатор за полначот за мобилен), LED стоп светло, држач за мобилен телефон во комбинација со звучник, полнач од 12V под седиштето, двојна заштита на брава, амортизери на седиште, држач за две кациги под седиштето, фиока за документи со заклучување, гумирани спортски ногарки за совозач, спортски задни држачи.... да, сеуште ја набројувам опремата од скутерот. Забележлив е и издувот кој одзади наликува на оружје од филмот Терминатор, кое само го надополнува футуристичкиот изглед на скутерот.
А дека тајванците не посветиле детали само на "џиџи-миџи" говорат двојните предни дискови од 260мм и единечниот заден од 240мм кои во комбинација со ABS/UBS системот го запираат скутерот без разлика на брзината со која возите. Дополнително на ова, рачката за сопирање може да се подеси на 4 различни позиции во зависност од условите во кои возите и во зависност од кочењето кое ви е потребно.
Четворотактниот мотор развива 17.5кс/8000 вртежи во минута со зафатнина од 270цц, а како и кај конкуренцијата, течноста е задолжено за ладење на агрегатот. Бидејќи производителот нема декларирано максимална брзина, бев љубопитен да видам до каде ќе отиде стрелката на брзинометарот. Како ви звучат 140км/ч за скутер? Мене одлично, возбудливо, исто како и името на скутерот, кој ги достигна оние 140 без никаков проблем.
Кај макси скутер по логика се треба да биде поголемо/подобро, па во Kymco се потрудиле да го запазат редот. Задницата ја крепат двојни амортизери со пет степени на подесување, а телескопските вилушки даваат одличен одговор од предницата и овозможуваат уживање во возењето без разлика на очајната состојба на нашите патишта.
Тежината од 185кг воопшто не се осеќа во возењето или при навалување во кривини, а за тоа се заслужни димензиите од 2250х815х1335мм и меѓуоскино растојание од 1570мм. Гумите со димензии 120/70-15; 150/70-14 се со добар квалитет, и нема потреба да ги менувате, а резервоарот собира 12.8л, кои се доволни да ве одвезат до било кој град во државава и назад.
Замерки за самиот скутер немам, единствено нешто што ми пречи генерално кај Kymco е бравата преку која се стартува моторот, се заклучуваат рачките, се отклучува капачето за бензин и се отвора седиштето. Нешто што е можеби функционално, но за било кој новајлија на Kymco е фрустрирачко..барем во првите 15 минути, додека го отворите седиштето ;)
Репортажата можете да ја најдете во најновиот број на "AutoFocus"
На вас останува да го погледнете во живо во некој од салоните во кои се продава Kymco, доколку можете да го пробате, а потоа гарантирам дека нема лесно да се симнете од него.
Моторот за тестирање беше позајмен од Moto Market (Тел.3238-920) каде може да се купи по цена од 4.300 евра.
Previous article: Наш тест: Motowell Magnet RS Пред Next article: Наш тест: Qingqi QM200GY Следно
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
WSBK во Франција од играчка плачка!
Се разгорува борбата за титула и по доминацијата на Ducati & Bautista, Rea и Toprak покажуваат...
На 13-ти септември 2007 година македонската он-лајн заедница беше збогатена со првиот веб сајт за...
Наш тест: Kymco Xciting 300 Ri
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.